stanford-oval/wikipedia huggingface dataset:
Johan Henrik Munck

Johan Henrik Munck af Fulkila (2. helmikuuta 1748 Mikkeli – 16. syyskuuta 1817 Janakkala) oli suomalainen vapaaherra ja sotilas, joka toimi Uudenmaan ja Hämeen läänin maaherrana vuosina 1790–1810.
Munck kuului nuorempaan Munck af Fulkilan aatelissukuun. Hänen vanhempansa olivat everstiluutnantti Anders Erik Munck af Fulkila ja Hedvig Juliana Wright. Munckin veljiä olivat kuningas Kustaa III:n hovitallimestari Adolf Fredrik Munck ja kuningas Kustaa IV Aadolfin hovimarsalkka Otto Magnus Munck. Munck aloitti sotilasuransa 12-vuotiaana Savon jalkaväkirykmentissä, jossa hänen isänsäkin palveli. Hän siirtyi vuonna 1770 Savon jääkäripataljoonaan ja vuonna 1776 alikapteenina Hämeen läänin jalkaväkirykmenttiin. Hän sai vuonna 1778 vapaaherran arvon, kun kuningas korotti Adolf Fredrik Munckin veljineen vapaaherroiksi. Vuodesta 1780 Munck palveli Leskikuningattaren henkirykmentin majurina ja vuodesta 1785 sen everstiluutnanttina. Hän osallistui rykmentin mukana Kustaa III:n sotaan. Sodan aikana Kustaa III nimitti hänet kenraaliadjutantiksi ja antoi hänen tehtäväkseen valvoa armeijan lääkintätointa.
Lokakuussa 1790 Munck nimitettiin Uudenmaan ja Hämeen läänin maaherraksi korvaamaan Carl Gustaf Armfelt, joka oli erotettu Anjalan liittoon kuulumisen vuoksi. Maaherrana Munck oli vanhoillinen kurinpitäjä. Hän osallistui sukunsa edustajana vuoden 1792 säätyvaltiopäiville Gävlessä. Suomen sodan aikana Munck ryhtyi yhteistoimintaan venäläisten miehitysjoukkojen kanssa, jotka saapuivat Hämeenlinnaan jo sodan alkuvaiheessa maaliskuussa 1808, ja hän saavutti venäläisten ylipäällikön Friedrich Wilhelm von Buxhoevdenin luottamuksen. Munck osallistui Porvoon valtiopäiville vuonna 1809. Hän anoi kesällä 1809 eroa maaherran virasta ikänsä ja sairaalloisuutensa perusteella, mutta ero myönnettiin vasta keväällä 1810. Hän osti sen jälkeen Janakkalan Hyvikkälän kartanon ja vietti siellä eläkepäivänsä.
Johan Henrik Munck oli kahdesti naimisissa. Ensimmäinen puoliso oli vuosina 1780–1782 Sofia Gustava Taube, joka kuoli hyvin nuorena. Toinen puoliso oli vuodesta 1792 vapaaherratar Catarina Sofia Fleming af Liebelitz. Jälkimmäisestä avioliitosta syntyi viisi lasta, joista yksi oli jalkaväenkenraali Johan Reinhold Munck.
Jesper Fast

| Jesper Fast |
| --- | --- |

Henkilötiedot
Syntynyt: 2. joulukuuta 1991 (ikä 32) Nässjö, Ruotsi
Kansalaisuus:   Ruotsi
Jääkiekkoilija
Lempinimi:  Quickie, Fasty
Pelipaikka:  oikea laitahyökkääjä
Maila:  oikea
Pituus:  182 cm
Paino:  85 kg
Seura
Seura:  Carolina Hurricanes
Sarja:  NHL
Pelinumero:  71
Pelaajaura
Pääsarjaura:  2009–
Aik. seurat:  HV71 (SEL) Connecticut Whale (AHL) Hartford Wolf Pack (AHL)   New York Rangers
NHL-varaus:  157. varaus, 2010 New York Rangers
Jesper Fast (vuoteen 2012 asti Fasth; (s. 2. joulukuuta 1991 Nässjö, Ruotsi) on ruotsalainen jääkiekkoilija, joka pelaa NHL-joukkue Carolina Hurricanesissa. Hän on pelipaikaltaan oikea laitahyökkääjä. The Hockey News -sivuston mukaan Fastilla on hyvät kädet ja pelikäsitys, hän on nopea luistelemaan sekä hyvä puolustamaan. Fast ei ole kuitenkaan kovin isokokoinen eikä voimakas ja hänellä on kokonaisvaltaisesti kehitettävää hyökkäyspäässä saadakseen potentiaalinsa maksimiin NHL-tasolla. Fast laukoo oikealta.
Ura > Maajoukkueura

Fast pelasi alle 20-vuotiaiden MM-kilpailuissa vuonna 2011. Hän jakoi tehoilla 4+2=6 Ruotsin sisäisen piste- ja maalipörssin voiton Patrick Cehlinin kanssa. Fast pelasi myös alle 19-vuotiaiden World Junior A Challengessa vuonna 2009. Yhteensä hän on pelannut 21 nuorten ja neljä poikien maaottelua.
Ruotsin A-maajoukkueessa Fast on pelannut 22 ottelua tehopistein 2+4=6. Hän teki A-maajoukkuedebyyttinsä Euro Hockey Challengessa 30. maaliskuuta 2011 Uumajassa Latviaa vastaan. Fastin ensimmäinen A-maajoukkuemaali syntyi 15. huhtikuuta 2011 Košicessa Slovakiaa vastaan. Hän oli matkalla vuoden 2013 lopulliseen MM-kisajoukkueeseen, mutta Fastin turnaus jäi kuitenkin väliin AHL-ottelussa tulleen polvivamman vuoksi.
Muuta

Fastin serkku Anton Bengtsson pelaa HV71:ssä, jossa serkukset pelasivat samaan aikaan junioreissa sekä ammattilaisina kaudella 2012–2013. Fastin eno on seuran presidentti Arne Bengtsson.
Fast muutti sukunimensä nykymuotoon syntymänimestään Fasth vuonna 2012.
Johan Henrik Peltola

Johan Henrik Peltola  (21. maaliskuuta 1816 Mäntsälä – 18. helmikuuta 1884 Mäntsälä) oli suomalainen maanviljelijä ja valtiopäivämies.
Peltolan vanhemmat olivat Antti Antinpoika Peltola ja Anna Juhontytär Anttila ja puoliso Maria Lovisa Junttila. Lautamies ja herastuomari Peltola oli talonpoikaissäädyssä Porvoon tuomiokunnan edustaja valtiopäivillä 1872. Hän oli valtiopäivillä valtiovarainvaliokunnan jäsen.
Kelttien hyökkäykset Balkanin niemimaalle

La Tènen kulttuuriin kuuluneet kelttiläiset ryhmät aloittivat siirtymisen kaakkoon kohti Balkanin niemimaata 300-luvulla eaa. Kelttiläinen asutus keskittyi Karpaattien laakson länsipuolelle, mutta Balkanin niemimaalle tehtiin matkoja, ja sinne syntyi myös pysyvää asutusta.
Illyriasta ja Pannoniasta käsin retket huipentuivat 200-luvulla eaa. Makedonian, Traakian ja Kreikan valtaamiseen. Vuoden 279 hyökkäystä Kreikkaan edelsi sarja sotaretkiä, jotka etenivät kohti eteläistä Balkania ja Makedonian valtakuntaa. Aleksanteri Suuren kuoleman aiheuttama sekasorto tarjosi hyökkäyksille edullisen ympäristön. Osa hyökkäyksestä jatkoi Anatoliaan, jonne Keltit perustivat asumuksen alueelle, jota nykyisin kutsutaan Galatiaksi.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gallic invasion of the Balkans
Kesäillan valssi

Kesäillan valssi on Oskar Merikannon sävellyksestä Kesäilta - I sommarkväll, op. 1 käytetty lempinimi. Merikanto muokkasi Kesäillan valssin vuosina 1884–1885 Helsingissä säveltämästään Grande Valsesta, OM044, todennäköisesti kustantajan toivomuksesta. Uudessa muodossa valssi ilmestyi vuonna 1895 nimellä I sommarkväll. Suomenkielinen nimi ja opusnumero ilmestyivät vasta myöhemmin.
Kesäillan valssin ensimmäisen levytyksen teki Aleksei Apostolin johtama Helsingin Torvisoittokunta vuonna 1904 ja ensimmäisen lauletun levytyksen tamperelainen Nekalan tyttökuoro vuonna 1950. Laulun sanat kirjoitti kuoron johtaja, opettaja Antti Jussila. Kauko Käyhkö levytti valssiin itse tekemänsä sanoituksen vuonna 1966. Kesäillan valssin ovat harmonikalla levyttäneet mm. Veikko Ahvenainen, Taito Vainio ja Esko Könönen.
Jesper Jensen Aabo

| Jesper Jensen Aabo> Henkilötiedot |
| --- | --- |
Syntynyt: 30. heinäkuuta 1991 (ikä 33) Rødovre, Tanska
Kansalaisuus:   Tanska
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  93 kg
Seura
Seura:  Klagenfurter AC
Sarja:  ICEHL
Pelaajaura
Pääsarjaura:  2007–
Aik. seurat:  Rødovre Mighty Bulls (Tanska) Rögle BK (Allsv./SEL) Färjestad BK (SHL) Jokerit (KHL) Malmö Redhawks (SHL) Krefeld Pinguine (DEL)
Jesper B. Jensen Aabo (s. 30. heinäkuuta 1991 Rødovre, Tanska) on tanskalainen jääkiekkopuolustaja.
Ura > Seuraura

Jensen on Rødovre IK:n kasvatti. Hän pelasi Mighty Bullsissa ensimmäiset miesten pelinsä 16-vuotiaana kaudella 2007–2008, jolloin Jensen pelasi isomman osan kaudestaan Rødovren kakkosjoukkueessa, Tanskan I-divisioonassa. Hän pelasi samalla kaudella myös viisi ottelua AL-Bank Ligaenissa tehden yhden maalin. Jensen voitti samalla kaudella Tanskan cupin. Kaudella 2008–2009 hän pelasi AL-Bank Ligaenissa 38 runkosarja -ja 12 playoff-ottelua tehopistein 1+2=3. Jensen voitti kauden päätteeksi pronssia. Kaudella 2009–2010 hän teki läpimurtonsa AL-Bank Ligaenissa ja teki 35 runkosarjaottelussa tehot 3+12=15.
Kaudeksi 2010–2011 Jensen siirtyi kaksivuotisella sopimuksella HockeyAllsvenskan-joukkue Rögle BK:hon. Hän haki ensimmäisellä kaudellaan vielä pelituntumaa myös Röglen J20-joukkueesta sekä I-divisioonajoukkue Kristianstads IK:sta ja pelasi Röglessä 42 runkosarjaottelua tehopistein 1+5=6 sekä kahdeksan Kvalserien-ottelua tehopistein 1+1=2. Kauden 2011–2012 Jensen pelasi kokonaan Röglen miesten joukkueessa ja teki 50 runkosarjaottelussa tehot 6+13=19. Joukkue eteni jälleen Kvalserieniin, jossa hän teki kymmenessä ottelussa tehot 2+1=3. Röglen kausi päättyi Elitserien-nousuun.
Tammikuussa 2012 Jensen teki kaksivuotisen jatkosopimuksen Röglen kanssa. Ensimmäinen Elitserien-kausi 2012–2013 toi Jensenille 43 runkosarjaottelussa tehot 1+6=7 sekä kymmenessä Kvalserien-ottelussa tehot 2+5=7. Hän oli koko Kvalserienin toiseksi paras pistemies ja tehokkain puolustaja Timrå IK:n Mat Robinsonin kanssa. Röglen kausi päättyi kuitenkin pudotukseen. Allsvenskan-kaudella 2013–2014 Jensen voitti joukkueen sisäisen tehotilaston lukemalla +12. Hän jakoi myös sarjan jäähypörssin neljännen sijan Malmö Redhawksin Anton Blomqvistin kanssa.
Kaudeksi 2014–2015 Jensen siirtyi kaksivuotisella sopimuksella SHL-joukkue Färjestad BK:hon. Hän teki siellä 50 runkosarja- ja kolmessa playoff-ottelussa kuusi syöttöpistettä, mutta ei lopulta vastannut hänen kohdistuneisiin odotuksiin ja Färjestad purki lopulta Jensenin sopimuksen maaliskuussa 2015. Kesäkuussa hän teki kaksivuotisen sopimuksen KHL-joukkue Jokereiden kanssa. Seuran GM Jari Kurrin mukaan Jensen hankittiin joukkueen syvyyspuolustajaksi ja hän taisteli alkukaudella 2015–2016 peliajasta. Jensenin vastuu kuitenkin kasvoi loukkaantumisten myötä ja hän vakiinnutti paikkansa Jokereiden kokoonpanossa. Syyskuun 2015 lopulla Jensen valittiin KHL:n viikon parhaaksi puolustajaksi. Hän edusti Jokereita kauden aikana myös Spengler Cupissa. Huhtikuussa Jokerit jatkoi Jensenin sopimusta vuodella kevääseen 2018 saakka. Toukokuussa 2017 hänen sopimustaan jatkettiin jälleen vuodella kevääseen 2019 saakka.
Jensen palasi kaudeksi 2019–2020 SHL:ään ja siirtyi kaksivuotisella sopimuksella Malmö Redhawksiin. Jensen pelasi Malmössä 93 runkosarjaottelua, mutta toisella kaudella hänellä oli välillä vaikeuksia mahtua kokoonpanoon. Hän pelasi kuitenkin loppukaudesta, kun Malmö nousi viimeiseltä sijalta aina pudotuspeleihin asti.
Jensen edusti kauden 2021–2022 Saksan DEL-liigan Krefeld Penguinea. Sieltä hän siirtyi kaksivuotisella sopimuksella itävaltalaiseen Klagenfurtiin.
Ura > Maajoukkueura

Jensen pelasi alle 18-vuotiaiden MM-kilpailuissa vuonna 2008, mutta joukkue putosi I-divisioonaan vuoden 2009 turnaukseen. Hän voitti turnauksesta B-lohkon hopeaa.
Jensen pelasi myös alle 20-vuotiaiden I-divisioonan MM-kilpailuissa vuosina 2010 ja 2011. Vuoden 2010 turnauksessa hän toimi Tanskan varakapteenina, voitti A-lohkon hopeaa ja jakoi joukkuetoverinsa Simon Grønvaldtin kanssa A-lohkon puolustajien piste- ja maalipörssin voiton. Jensen palkittiin myös Tanskan parhaana pelaajana, kuten myös vuoden 2011 turnauksen päätteeksi, joka päättyi B-lohkon kultaan. Hän toimi turnauksessa Tanskan kapteenina ja palkittiin B-lohkon parhaana puolustajana.
Jensen on edustanut Tanskaa MM-kilpailuissa vuosina 2011, 2012, 2013, 2014, 2015, 2016, 2017, 2018, 2019, 2021, 2022, 2023 ja 2024. Hän toimi 2021 joukkueen kapteenina sekä vuosien 2014, 2016 ja 2022 turnauksissa varakapteenina. Vuoden 2016 turnaus Jensenillä kuitenkin päättyi kolmanteen otteluun, kun hän sai aivotärähdyksen Sveitsin Andres Ambühlin taklauksesta. Jensen voitti kuitenkin Tanskan sisäisen tehotilaston lukemalla +3. Vuoden 2018 turnauksessa hän oli tehoilla 1+4=5 joukkueen paras syöttäjä Mikkel Bødkerin kanssa ja toiseksi paras pistemies Frans Nielsenin jälkeen. Jensen pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa, joista jälkimmäisessä turnauksessa hän jakoi joukkueensa sisäisen tehotilaston voiton kolmen muun pelaajan kanssa lukemalla +1.
Tanskan maajoukkueessa pelatessaan Jensen on käyttänyt vuoden 2018 MM-kilpailuista lähtien pelipaidassaan lisänimeä Aabo, jotta hän erottuisi täyskaimastaan Jesper Jensenistä sekä Nicklas Jensenistä ja Nicholas B. Jensenistä.
Jalkalehdet

| Jalkalehdet |
| --- | --- |
 Amerikanjalkalehti (Podophyllum peltatum)
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Ranunculales
Heimo::  Happomarjakasvit Berberidaceae
Suku::  Jalkalehdet Podophyllum  L.
Katso myös
   Jalkalehdet Commonsissa 
Infobox OKNimi-testi OK: 
Jalkalehdet (Podophyllum) on happomarjakasvien suku, johon kuuluu Plants of the World Onlinen mukaan 17 lajia. Sukuun voidaan yhdistää lähisuvut: sontikat (Diphylleia), Dysosma ja himalajanjalkalehdet (Sinopodophyllum). Jalkalehtiä esiintyy Yhdysvalloissa, Kanadassa ja Itä-Aasiassa.
Lajeja

varjosontikka (Podophyllum cymosum, syn. Diphylleia cymosa)
himalajanjalkalehti (Podophyllum hexandrum, syn. Sinopodophyllum hexandrum)
amerikanjalkalehti (Podophyllum peltatum)
kiinanjalkalehti (Podophyllum versipelle)
Kaikkia edellä mainittuja lajeja viljellään puutarhaperennoina.
Aiheesta muualla

Finto: Kassu – Kasvien suomenkieliset nimet: Podophyllum
Johan Henrik Kranck

Johan Henrik Kranck (2. joulukuuta 1778 Kuusamo – 17. lokakuuta 1838 Pudasjärvi) oli suomalainen kappalainen ja arkkiveisurunoilija.
Kranckin vanhemmat olivat Kuusamon kirkkoherra Johan Kranck (1751–1800) ja Anna Planting. Hän kävi Oulun triviaalikoulua ja pääsi ylioppilaaksi 1797. Kranck vihittiin papiksi 1801. Hän oli armovuodensaarnaajana Kuusamossa 1801, kirkkoherran apulaisena Kuusamossa 1802 ja Oulussa vuodesta 1803, Oulun vt. kappalaisena vuodesta 1807 ja Pudasjärven kappalaisena vuodesta 1810.
Kranck kirjoitti nimimerkillä J.H.K-da Oulun kaupungin palosta 1822 arkkiveisun Surun sanoma saneltu, murehella muistuteltu, pantu kokohon palosta. (Barck 1827).
Kranck oli naimisissa vuodesta 1811 Beata Kristina Elfvingin kanssa.
Janne Siivonen

Janne Siivonen (s. 24. joulukuuta 1979 Rauma) on suomalainen jääkiekkoilija, joka pelasi viimeksi laitahyökkääjänä Suomi-sarjassa pelaavassa VT-HT:ssä.
Ura

Siivonen on pelannut lähes koko uransa Raumalla. Hän on Rauman Lukon kasvatti ja on pelannut kaikki 240 SM-liigaotteluaan Lukon paidassa. Hän on tehnyt niissä tehot 19+22=41. Siivonen teki maalin heti ensimmäisessä SM-liigapelissään kaudella 1999–2000. Kauden 2005–2006 Siivonen pelasi Vaasan Sportissa ja voitti Mestis-hopeaa. Hän piti välivuoden kaudella 2006–07 ja siirtyi sen jälkeen raumalaiseen VT-HT:hen pelaamaan Suomi-sarjaa.
Joanna Hayes

| Mitalit | Mitalit | Mitalit |  |
| --- | --- | --- | --- |
|  Hayes kuvassa oikealla |  Hayes kuvassa oikealla |  Hayes kuvassa oikealla |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 100 m aidat |  |
Joanna Hayes (s. 23. joulukuuta 1976) on yhdysvaltalainen yleisurheilija.
Hayes voitti 1999 NCAA-mestaruuden 400 metrin aitajuoksussa. Samana vuonna hän valmistui Kalifornian yliopistosta. Hän osallistui samana vuonna Sevillan MM-kisoihin, joissa karsiutui 400 metrin aitojen alkuerissä ajalla 55,38. Vuonna 2000 Hayes karsiutui Yhdysvaltain olympiajoukkueesta sijoituttuaan olympiakarsinnoissa 400 metrin aidoissa neljänneksi ja 100 metrin aitajuoksussa viidenneksi. Vuonna 2003 hän voitti 400 metrin aidoissa Pan-Amerikan kisat, Pariisin MM-kisoissa hän karsiutui välierissä.
Hayes juoksi Budapestin sisäratojen MM-kisoissa 2004 neljänneksi 60 metrin aidoissa ajalla 7,86. Myöhemmin samana vuonna hän voitti olympiakultaa Ateenan olympialaisissa 100 metrin aidoissa ajalla 12,37. Kauden lopussa hän voitti samassa lajissa IAAF:n yleisurheilufinaalin. Helsingin MM-kisoissa Hayes selvisi 100 metrin aitojen loppukilpailuun, mutta keskeytti. Kauden lopussa hän oli IAAF:n yleisurheilufinaalissa kuudes.
Ennätykset

100 metrin juoksu: 11,41 (2004)
100 metrin aitajuoksu: 12,37 (2004)
400 metrin aitajuoksu: 54,57 (1999)
Lähde:
Karl Sigurbjörnsson

Karl Sigurbjörnsson, 2012
Karl Sigurbjörnsson (5. helmikuuta 1947 – 12. helmikuuta 2024) oli islantilainen pappi. Hän toimii saarivaltion piispana ja siten sen luterilaisen kansalliskirkon johtajana. Hän astui virkaansa 1990-luvun lopulla Ólafur Skúlasonin seuraajana. Hänen isänsä Sigurbjörn Einarsson toimi piispana vuosina 1959–1981. Karl toimi Islannin piispana vuoteen 2012, ja hänen seuraajakseen valittiin ensimmäisenä naisena Agnes M. Sigurðardóttir.
Jesús Carballo

| Mitalit | Mitalit | Mitalit |  |
| --- | --- | --- | --- |
|  Jesús Carballo vuonna 2016. |  Jesús Carballo vuonna 2016. |  Jesús Carballo vuonna 2016. |  |
Maa:   Espanja
Miesten telinevoimistelu
| MM-kilpailut  | MM-kilpailut  | MM-kilpailut  |  |
|  Kultaa | San Juan 1996 | rekki |  |
|  Kultaa | Tianjin 1999 | rekki |  |
|  Hopeaa | Lausanne 1997 | rekki |  |
| EM-kilpailut  | EM-kilpailut  | EM-kilpailut  |  |
|  Kultaa | Pietari 1998 | rekki |  |
Jesús Carballo Martínez (s. 26. marraskuuta 1976 Madrid) on espanjalainen entinen telinevoimistelija, maailman- ja Euroopan mestari.
Rekillä parhaiten menestynyt Carballo voitti kyseisellä telineellä maailmanmestaruuden vuosina 1996 ja 1999 sekä Euroopan-mestaruuden Pietarissa 1998, missä hopealle sijoittui Suomen Jari Mönkkönen. Lisäksi Carballo saavutti rekin MM-hopeaa Lausannen MM-kilpailuissa 1997, missä hän hävisi suomalaiselle Jani Tanskaselle. Atlantan kesäolympialaisissa 1996 Carballo sijoittui rekin finaalissa seitsemänneksi ja kuusiottelussa 13:nneksi.
Carballon pikkuveli Manuel voitti nojapuilla Euroopan mestaruuden vuonna 2005.
Jesús Arámbarri

Jesús Arámbarri (1902 Bilbao – 1960) oli espanjalainen kapellimestari ja säveltäjä. Hän sai sävellyksenopetusta synnyinkaupungissaan ja opiskeli myöhemmin Pariisissa muun muassa Paul Dukasin johdolla. Arámbarri johti vuodesta 1933 lähtien Bilbaon sinfoniaorkesteria. Vuodesta 1953 hän oli Madridin konservatorion professori ja Madridin sinfoniaorkesterin kapellimestari.
Arámbarrin sävellystuotantoon lukeutuu vokaalimusiikkia säestyksellä, jousikvartetto ja pianomusiikkia.
Karl Sigurd Schultz

Karl Sigurd Schultz (15. joulukuuta 1889 Alavus – 15. maaliskuuta 1944 Helsinki) oli suomalainen arkkitehti, joka toimi Viipurin kaupungin ensimmäisenä rakennustarkastajana.
Schultzin vanhemmat olivat ratainsinööri Karl Axel Schultz ja Emerentia Johanna Virzenius. Hänen ensimmäinen puolisonsa vuodesta 1920 oli Elisabeth Martinson ja toinen vuodesta 1932 Mary Viola Relander (myöh. Frigre). Schultz tuli ylioppilaaksi Tampereen ruotsalaisesta yhteiskoulusta 1908 ja valmistui arkkitehdiksi Teknillisestä korkeakoulusta 1915. Valmistuttuaan hän toimi Rautatiehallituksen arkkitehtina, muun muassa Hiitolan-Raasulin rautatietyömaalla. Schultz työskenteli yksityisten arkkitehtitoimistojen palveluksessa vuodesta 1919 vuoteen 1925, jolloin hän perusti toimiston arkkitehti Carl Olof Cronstedtin ja sisustusarkkitehti Harry Röneholmin kanssa. Toimisto teki muun muassa monumentaalisen ehdotuksen Helsingin Stadionia varten vuonna 1926.
Vuonna 1929 Schultz siirtyi Viipurin kaupunginarkkitehdin apulaiseksi ja vuonna 1931 hänestä tuli kaupungin ensimmäinen rakennustarkastaja, joka hoiti virkaa ensin ylimääräisenä ja vuodesta 1939 vakinaisena. Hän oli myös kaupungin julkisivulautakunnan sihteeri. Rakennustarkastajana Schultz ei suunnitellut Viipuriin juuri rakennuksia, poikkeuksena kuitenkin Revonhännän alueelle 1929 kivestä rakennettu bensiiniasema. Talvisota keskeytti Schultzin työt Viipurissa ja hän palasi Helsinkiin, osallistuen myös muun muassa sotavahinkojen arviointiin Hangossa.
Jesús Corona

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jesús Manuel Corona Ruíz
Syntymäaika: 6. tammikuuta 1993 (ikä 31)
Syntymäpaikka: Hermosillo, Meksiko
Pelipaikka: laitalinkki tai hyökkääjä
Pituus: 173 senttimetriä
Junioriseurat
2008–2010: Monterrey
Seurat
| Vuodet | Seura | O | (M) |
| 2010–2013 | Monterrey | 37 | (2) |
| 2013–2015 | Twente | 46 | (11) |
| 2015–2022 | Porto | 192 | (23) |
| 2022– | Sevilla | 19 | (2) |
Maajoukkue
| 2014– | Meksiko | 63 | (10) |
 Seurajoukkueuran tilastot kattavat vain kansalliset sarjat, päivitetty 18. syyskuuta 2022.  Maajoukkueuran tilastot päivitetty 16. tammikuuta 2022.
Jesús Manuel Corona Ruíz (6. tammikuuta 1993 Hermosillo) on meksikolainen jalkapalloilija. Hän on pelipaikaltaan hyökkääjä tai laitahyökkääjä.
Corona aloitti ammattilaisuransa vuonna 2010 CF Monterreyssä. Hän pelasi Monterreyssä 37 ottelua tehden niissä kaksi maalia. Hän voitti seurassa kolmesti CONCACAF Champions Leaguen. Elokuussa 2013 Corona siirtyi 2,45 miljoonan punnan siirtosummalla FC Twenteen. Twentessä Corona on pelannut myös seuran reservijoukkueessa Jong FC Twentessä.
Ensimmäisen miesten maaottelunsa Corona pelasi 12. marraskuuta 2014 ystävyysottelussa Alankomaita vastaan. Corona osallistui vuoden 2015 Copa Américaan pelaten jokaisessa Meksikon alkulohkon ottelussa. Ensimmäisen maalinsa Corona teki 30. toukokuuta 2015 Guatemalaa vastaan. Nuorten maajoukkueessa Corona on voittanut CONCACAFin alle 20-vuotiaiden mestaruuden vuonna 2013.
Janne Schäfer

| Mitalit> Maa:  Saksa.Naisten uinti.MM-kilpailut (lyhyt rata)  | Mitalit> Maa:  Saksa.Naisten uinti.MM-kilpailut (lyhyt rata)  | Mitalit> Maa:  Saksa.Naisten uinti.MM-kilpailut (lyhyt rata)  | Maa:  Saksa> Naisten uinti. |
| --- | --- | --- | --- |
|  Hopeaa | Ateena 2000 | 4 × 100 m sekauintiviesti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Eindhoven 2008 | 50 m rintauinti |  |
|  Pronssia | Istanbul 1999 | 50 m rintauinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Lissabon 1999 | 4 × 50 sekauintiviesti |  |
|  Kultaa | Trieste 2005 | 50 m rintauinti |  |
|  Kultaa | Helsinki 2006 | 50 m rintauinti |  |
|  Kultaa | Helsinki 2006 | 4 × 50 m sekauintiviesti |  |
|  Kultaa | Debrecen 2007 | 50 m rintauinti |  |
|  Kultaa | Debrecen 2007 | 4 × 50 m sekauintiviesti |  |
|  Hopeaa | Antwerpen 2001 | 50 m rintauinti |  |
|  Hopeaa | Antwerpen 2001 | 4 × 50 m sekauintiviesti |  |
|  Hopeaa | Trieste 2005 | 4 × 50 m sekauintiviesti |  |
|  Hopeaa | Rijeka 2008 | 50 m rintauinti |  |
|  Hopeaa | Rijeka 2008 | 4 × 50 m sekauintiviesti |  |
|  Pronssia | Lissabon 1999 | 50 m rintauinti |  |
|  Pronssia | Riesa 2002 | 50 m rintauinti |  |
|  Pronssia | Helsinki 2006 | 100 m rintauinti |  |
|  Pronssia | Istanbul 2009 | 50 m rintauinti |  |
| Universiadit  | Universiadit  | Universiadit  |  |
|  Kultaa | Bangkok 2007 | 50 m rintauinti |  |
|  Pronssia | Izmir 2005 | 50 m rintauinti |  |
Janne Schäfer (s. 28. toukokuuta 1981 Henstedt-Ulzburg, Schleswig-Holstein, Länsi-Saksa) on saksalainen uransa jo päättänyt naisuimari. 190 senttimetriä pitkä Schäfer edusti aktiiviurallaan TV Jahn Wolfsburgia ja kilpaili pääosin rintauinnissa.
Ura

Schäfer saavutti lyhyen radan MM-kilpailuista hopeaa sekauintiviestistä vuodelta 2000. Pitkän radan EM-kilpailuista hän saavutti kultaa vuodelta  2008 ja pronssia vuodelta 1999 50 metrin rintauinnista. Lyhyen radan EM-kilpailuista Schäfer saavutti peräti kuusi kultamitalia, viisi hopeamitalia ja neljä pronssimitalia. Mitaleista kaksi kultaa ja kolme hopeaa ovat tulleet viesteistä, loput ovat henkilökohtaisia mitaleita. Schäferillä on kesäuniversiadeista kulta vuodelta 2007 ja pronssi vuodelta 2005 50 metrin rintauinnista.
Schäfer lopetti uransa vuonna 2010. Hän on opiskellut psykologiaa muun muassa Bathin yliopistossa Englannissa.
Keski-Visayas

Keski-Visayasin alueen sijainti
Keski-Visayas (fil. Gitnang Kabisayaan) on Filippiinien hallintoalue, joka koostuu nimensä mukaisesti Visayasin saariston keskiosasta. Hallintoalueen pääsaaret ovat Bohol, Cebu ja Negros.
Keski-Visayas jakautuu hallinnollisesti neljään provinssiin, Bohol, Cebu, Negros Oriental, Siquijor, ja kolmeen kaupunkiin Cebu, Lapu-Lapu, Mandaue. Alueen hallinto on keskitetty Cebuun. Koko hallintoalueen asukasluku on 6 800 180 (vuonna 2010) ja sen kokonaispinta-ala on 15 875 neliökilometriä.